
   REPUBLIKA HRVATSKA
VARAŽDINSKA ŽUPANIJA
    GRAD LEPOGLAVA
     Antuna Mihanovića 12

Gradonačelnik
KLASA: 112-05/26-01/3
URBROJ: 2186-9-01-26-3
Lepoglava, 25.09.2026. godine

Temeljem odredbe članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 07/18, 112/19 i 17/25), a u vezi s Javnim natječajem za imenovanje  pročelnika upravnog odjela za poslove gradonačelnika i Gradskog vijeća (objavljen u „Narodnim novinama“ broj 108 od 25.09.2026. godine), objavljuje se


OBAVIJEST I UPUTE O PRAVNIM I DRUGIM IZVORIMA 
ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI 


Javni natječaj za imenovanje:	
PROČELNIKA UPRAVNOG ODJELA ZA POSLOVE GRADONAČELNIKA I GRADSKOG VIJEĆA – 1 izvršitelj/ica na neodređeno vrijeme. 


PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI:
1. Opći dio: 
1.1. Ustav Republike Hrvatske („Narodne novine“ broj 56/90, 135/97, 8/98, 113/00,  124/00, 28/01, 41/01, 55/01, 76/10, 85/10 i 5/14),
1.2. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20),
1.3. Zakon o općem upravnom postupku („Narodne novine“ broj 47/09 i 110/21)
1.4. Uredba o uredskom poslovanju („Narodne novine“ broj 75/21)
1.5. Statut Grada Lepoglave („Službeni vjesnik Varaždinske županije“ broj 64/20, 18/21 i 104/25)

2. Posebni dio: 
2.1. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25),
2.2. Zakon o lokalnim izborima („Narodne novine“ broj 144/12, 121/16, 98/19, 42/20, 144/20 i 37/21),
2.3. Zakon o udrugama („Narodne novine“ broj 74/14, 70/17, 98/19 i 151/22),
2.4. Zakon o pravu na pristup informacijama („Narodne novine“ broj 25/13, 85/15 i 69/22),
2.5. Zakon o sustavu civilne zaštite („Narodne novine“ broj 82/15, 118/18, 31/20, 20/12 i 114/22),
2.6. Zakon o ustanovama („Narodne novine“ broj 76/93, 29/97, 47/99, 35/08, 127/19 i 151/22)
2.7. Poslovnik Gradskog vijeća Grada Lepoglave („Službeni vjesnik Varaždinske županije“ broj 18/21).


NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA
	
Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. Smatra se da je kandidat, koji nije pristupio prethodnoj provjeri znanja, povukao prijavu na javni natječaj. 

Prethodna provjera znanja i sposobnosti kandidata obavlja se pisanim testiranjem i intervjuom. Cjelokupni postupak provjere znanja i sposobnosti provodi Povjerenstvo za provedbu natječaja.
	
Po dolasku na prethodnu provjeru znanja, od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Bez predočenja isprava ne može se pristupiti prethodnoj provjeri znanja. 

Po utvrđivanju identiteta, kandidatima će biti podijeljeni testni obrasci sa pitanjima za provjeru znanja iz ranije navedenih zakona i akata. Pisani test sastoji od ukupno 20 pitanja, od kojih će 10 pitanja biti iz općeg i 10 pitanja iz posebnog dijela. 

Svaki točan odgovor na postavljeno pitanje nosi 1 bod i kandidat može za svaki dio provjere znanja na pismenom dijelu ostvariti najviše 10 bodova. 

Za vrijeme pisanja testa nije dozvoljeno koristiti se literaturom ili bilješkama, koristiti mobitel ili druga komunikacijska sredstava, napustiti prostoriju, razgovarati s drugim kandidatima niti na bilo koji način remetiti koncentraciju kandidata. Ako pojedini kandidat prekrši naprijed navedene upute biti će udaljen s mjesta provjere znanja i njegov test Povjerenstvo za provedbu natječaja neće bodovati.
	
Smatra se da je kandidat prošao pisano testiranje ukoliko je iz svakog dijela; i iz općeg i iz posebnog dijela, ostvario najmanje 50% ukupnog broja bodova, odnosno 5 bodova. 

Intervju će se provesti samo sa kandidatima koji prođu pisano testiranje. Pojedini kandidat može na intervjuu ostvariti najviše 10 bodova. Kroz intervju Povjerenstvo za provedbu natječaja utvrđuje snalažljivost, komunikativnost, kreativnost, profesionalne ciljeve te motivaciju za rad. Smatra se da je kandidat zadovoljio ako je na intervjuu ostvario najmanje 5 bodova.

Nakon provedenog postupka provjere znanja, po obavljenom pisanom testiranju i intervjuu, Povjerenstvo za provedbu natječaja utvrđuje rang listu kandidata prema ukupnom broju ostvarenih bodova te sastavlja Izvješće o provedenom postupku. 

Izabrani kandidat biti će onaj koji ostvari najveći broj bodova po provedenom postupku provjere znanja i sposobnosti te će ga se pozvati da dostavi uvjerenje suda da se protiv njega / nje ne vodi kazneni postupak i biti će upućen/a na ispitivanje zdravstvene sposobnosti, nakon dostavljanja obavijesti o izboru, a prije donošenja Rješenja o prijmu u službu. 


MJESTO I VRIJEME ODRŽAVANJA PROVJERE ZNANJA I SPOSOBNOSTI

Povjerenstvo za provedbu natječaja utvrdit će listu kandidata koji ispunjavaju formalne uvjete javnog natječaja te će na službenoj mrežnoj stranici (https://www.lepoglava.hr/) i na oglasnoj ploči Grada Lepoglave, u prizemlju zgrade gradske uprave na adresi: Grad Lepoglava, Antuna Mihanovića 12, 42250 Lepoglava, objaviti mjesto i vrijeme održavanja prethodne provjere znanja i sposobnosti, najmanje 5 dana prije održavanja provjere. Kandidati koji ispunjavaju formalne uvjete javnog natječaja bit će obaviješteni o mjestu i vremenu održavanja prethodne provjere znanja i sposobnosti putem adrese elektroničke pošte koju navedu u prijavi na javni natječaj. 

